Men Siping var ikke av særlig betydning før jernbanen mellom Changchun og havnebyen Dalian kom i 1902. Da skjøt befolkningsveksten fart, og økonomien styrket seg under det sørmandsjuriske jernbaneselskaps administrasjon. Så tilkom det et jernbanespor til Baicheng i nordvestre Jilin i 1923, og en annen linje sørover til Tonghua og videre inn i Korea i 1939. En ny by ble bygd etter 1921, og het på den tiden . Etter 1932, under japanernes inntrengen i Mandsjuria, vokste det frem en del landbruksbasert industri, som ølbrygging, oljepressing og kornmølling. Mot slutten av annen verdenskrig ferdigstilte japanerne et raffineri for produksjon av syntetisk petroleum fra kull.